Både valgplakater for SF og Venstre har været udsat for hærværk.

Søndag, blot tre dage inde i valgkampen, kunne SF'eren Lisbeth Bech Poulsen, se sine valgplakater ligge ødelagte under de lygtepæle, som de fredag blev hængt op i. Nu kan også folketingskandidat for Venstre, Karsten Lauritzen, se sit valgportræt pillet ned og ødelagt ved flere lygtepæle. Både i Aalborg og Hjørring har der været hærværk mod valgplakaterne - Jeg frygter desværre, at det er politisk motiveret. Valgplakater er en vigtig del af den demokratiske oplysning til et valg og derfor er det enormt ærgerligt, at folk ikke kan lade dem være i fred, siger Karsten Lauritzen. Både ham og Lisbeth Bech Poulsen hænger nye valgplakater op.